[{"text_idx": "#000000", "text": "Arboristi teenusedKliendid ra\u0308a\u0308givadLugemiseksKes me olemeKu\u0308si pakkumist"}, {"text_idx": "#000001", "text": "Juuni alguses o\u0303nnestus meil tabada Pa\u0308rnu rannas hetk, kus vahetati kergliiklusteedel ja ranna puhkealadel laudist ning tegime linnavalitsusele ettepaneku vo\u0303tta ette kahel harilikul pa\u0308rnal ette pinnasevahetuse to\u0308o\u0308. Peab muidugi a\u0308ra ma\u0308rkima, et suurema planeerimisaja ning rohkemate vahendite olemasolul, oleks pidanud seda tegevust tegema tunduvalt po\u0303hjalikumalt, kuid nagu ikka tegutseme piiratud eelarvete ja ajakuluga. Seda enam, et me lihtsalt tabasime hetke, kus laudise vahetamine oli pooleli, keegi poleks olnud no\u0303us meie ja\u0308rgi ootama ja rohkem to\u0308o\u0308d tegema, sest teekatete paigaldaja oli oma hanke raames pakkumused teinud ja arvestanud seal oma aja ja materjalikuludega."}, {"text_idx": "#000002", "text": "Tegemist oli olukorraga kus orienteeruvalt 7 aastat tagasi Pa\u0308rnu rannaala rekonstrueerimisega planeeriti va\u0308ikese pa\u0308rnaallee merepoolses otsas ehitada va\u0308lja puhkeala, mis koosnes puittaladest ning pinkidest sellel alal. Kaks alleepuud ja\u0308id ta\u0308pselt selle ala sisse. Ta\u0308na on need puud ku\u0308ll elus, kuid on selgelt na\u0308ha, et nad on vo\u0303rreldes teiste puudega oluliselt halvemas seisukorras. Vo\u0303rades on palju kuivi oksi ning olemasolevatel okstel lehti mitukorda va\u0308hem kui la\u0308hedal olevatel teistel pa\u0308rnadel."}, {"text_idx": "#000003", "text": "Alustasime protsessi esmalt olukorra vaatlusega. Kui vanad puittalad olid eemaldatud, siis vo\u0303tsin labida, mullasondi ja u\u0308he teise huvitava pulga ja hakkasin uurima, mis pinnas u\u0308mber puu on. Puude u\u0308mber oli ehitatud maakividest ebakorrapa\u0308rane so\u0303o\u0303r/ring. Maakivid juba iseenesest ei ole ko\u0303ige parem valik u\u0308mber puu ladumiseks. Ideaalis vo\u0303iks seal olla mults. Alustasin sellest so\u0303o\u0303rist va\u0308ljapoolt orgi maasse surmisega. Selgus, et see la\u0308ks umbes 20-30 cm su\u0308gavusele. U\u0308mber puu oli na\u0308ha ainult liiva, mullast ei olnud la\u0308heduses juttugi. Kaevasin natukene seda liiva a\u0308ra ning 20-30-ne cm su\u0308gavuselt tuli va\u0308lja betoon ja killustik. Va\u0308ga halb. Liigutasin a\u0308ra u\u0308mber tu\u0308ve olevatest kividest paar tu\u0308kki ning proovisin sealt mullasondiga. Seal la\u0308ks sond ca 50 cm su\u0308gavusele ning see na\u0308itas, et selle maakivi so\u0303o\u0303ri all on ka natukene musta mulla taolist ollust."}, {"text_idx": "#000004", "text": "Eelpool nimetatud uurimise ning varasema kogemuse po\u0303hjal ja\u0308reldasin, et seitse aastat tagasi kui esimest korda seda ala rekonstrueerima hakata, kaevati to\u0303ena\u0308oliselt maakivi so\u0303o\u0303ri laiuselt puude juured lihtsalt la\u0308bi ning mullapinnas, mida puul kasvuks vaja lihtsalt asendati killustiku ja betooniga."}, {"text_idx": "#000005", "text": "Ku\u0308ll aga la\u0308hemal vaatlusel selgus, et selle liivakihi sees oli rohkelt peenikesi juuri. Siis tekkiski mo\u0303te, et asendaks osa liivast rammusa toitva mullapinnasega ning annaks selle tegevusega puudele talle vajalikke toitaineid juurde. Helistasime heale partnerile Heiki Hansole Arborest OU\u0308-st ning ku\u0308sisisme kas oleks vo\u0303imalik laenutada o\u0303huluuda, ehk airspade aparaati. See on siis selline tore masin, millega saab suruo\u0303huga pinnase kobedaks ning survega eemaldada. Heiki oli lahkesti no\u0303us ning plaan tehtud ning panime erihooldusto\u0308o\u0308de protsessi ka\u0308ima."}, {"text_idx": "#000006", "text": "Alustades to\u0308o\u0308dega ning konsulteerides terassipaigaldajatega, selgus et meie tegevus on piiratud ka veel asjaoluga, et kogu terass peab ja\u0308a\u0308ma kandma liivapinnale. See ta\u0308hendas seda, et kui kirjandus soovitab pinnasevahetamist u\u0308mber puu kiirtena, algusega tu\u0308vest ja liikudes juurekava laiuselt tu\u0308vest eemale, siis siin ei saanud seda taktikat kasutada, sest sellisel juhul oleks terass vajunud pehme mulla sisse. Pidime siis vastavalt sellele kohanema ning saime kanalid luua ainult u\u0308hes suunas risti terassitaladele. Asi seegi."}, {"text_idx": "#000007", "text": "Tegime kanalid ja ta\u0308itsime need rammusa mullaga. Ta\u0308naseks on ka terass u\u0308mber puude juba kinni ehitatud. Lisaks sooritasime puudele kerge hoolduslo\u0303ikuse, mille ka\u0308igus eemaldasime kuivanud ja murdunud oksad ning va\u0308hendasime ka vo\u0303ra va\u0308lispiirilt selle mahtu, et viia juured ja vo\u0303ra tasakaalu."}, {"text_idx": "#000008", "text": "Edasi ja\u0308a\u0308b lihtsalt oodata ja ja\u0308lgida, et kuidas puud sellele tegevusele reageerivad. Kas tekib ka rohkem rohelust nende vo\u0303radesse vo\u0303i siis mitte. Ise oleme ku\u0308ll selles osas va\u0308ga po\u0303nevil."}, {"text_idx": "#000009", "text": "(Antud postitus saab la\u0308hiajal ka ta\u0308ienduse fotode ja lisakommentaaridega)"}]